text: 1 Mu mwaka ogw’okubiri ogw’obufuzi bwa Kabaka Daliyo, mu mwezi ogw’omukaaga, ku lunaku olusooka, ekigambo kya Yakuwa kyajja eri Zerubbaberi+ mutabani wa Seyalutyeri, gavana wa Yuda, ne Yoswa kabona asinga obukulu, mutabani wa Yekozadaki, okuyitira mu nnabbi Kaggayi,*+ nga kigamba nti:2 “Bw’ati Yakuwa ow’eggye bw’agamba, ‘Abantu bano bagamba nti, “Ekiseera eky’okuzimba* ennyumba* ya Yakuwa tekinnatuuka.”’”+3 Ekigambo kya Yakuwa ne kijjira nnabbi Kaggayi+ nate nga kigamba nti:4 “Kino kye kiseera mmwe okubeera mu nnyumba ezaayooyootebwa n’embaawo ennungi ng’ennyumba yange erekeddwa awo etyo ng’ekifulukwa?+5 Bw’ati Yakuwa ow’eggye bw’agamba, ‘Mufumiitirize* ku makubo gammwe.6 Musiga ensigo nnyingi naye mukungula bitono.+ Mulya naye temukkuta. Munywa naye temumatira.* Mwambala engoye naye tewali abuguma. Oyo apakasa, ssente z’afuna aziteeka mu nsawo ejjudde ebituli.’”7 “Bw’ati Yakuwa ow’eggye bw’agamba, ‘Mufumiitirize* ku makubo gammwe.’8 “‘Mugende ku lusozi muleete emiti+ muzimbe ennyumba,+ ngisanyukire era ngulumizibwe,’+ Yakuwa bw’agamba.”9 “Bw’ati Yakuwa ow’eggye bw’agamba: ‘Mwali musuubira bingi naye mwafuna bitono; era bwe mwabireeta eka nnabifuuwa ne bisaasaana.+ Lwa nsonga ki? Olw’okuba ennyumba yange erekeddwa awo etyo ng’ekifulukwa, kyokka nga buli omu ku mmwe yeetala afa ku nnyumba ye.+10 Eggulu kyerivudde litagwisa musulo, n’ettaka ne litabaza mmere.11 Nnaleetanga ekyeya ku nsi, ne ku nsozi, ne ku mmere, ne ku mwenge omusu, ne ku mafuta, ne ku ebyo ebimera ku ttaka, ne ku bantu, ne ku nsolo ezirundibwa, ne ku mirimu gyonna egy’emikono gyammwe.’”12 Awo Zerubbaberi+ mutabani wa Seyalutyeri,+ ne Yoswa kabona asinga obukulu, mutabani wa Yekozadaki,+ n’abantu abalala bonna ne bawuliriza eddoboozi lya Yakuwa Katonda waabwe, n’ebigambo bya nnabbi Kaggayi, kubanga Yakuwa Katonda waabwe ye yali amutumye; abantu ne batandika okutya olwa Yakuwa.13 Kaggayi omubaka wa Yakuwa n’awa abantu obubaka nga Yakuwa bwe yali amutumye, n’agamba nti: “‘Ndi wamu nammwe,’+ Yakuwa bw’agamba.”14 Awo Yakuwa n’ateeka mu Zerubbaberi mutabani wa Seyalutyeri, gavana wa Yuda,+ ne mu Yoswa+ kabona asinga obukulu, mutabani wa Yekozadaki, ne mu bantu abalala bonna, omwoyo ogwagala okukola;+ ne bajja ne batandika okukola ku nnyumba ya Yakuwa ow’eggye, Katonda waabwe.+15 Lwali lunaku olw’abiri mu ennya olw’omwezi ogw’omukaaga mu mwaka ogw’okubiri ogw’obufuzi bwa Kabaka Daliyo.+


c: text/html

text:
ESSUULA 10
Yesu Asinga Badayimooni Amaanyi
OJJUKIRA ensonga lwaki omu ku bamalayika ba Katonda yafuuka Sitaani Omulyolyomi?— Yali ayagala okusinzibwa era ekyo kye kyamuleetera okujeemera Katonda. Waliwo bamalayika abalala abaafuuka abagoberezi ba Sitaani?— Yee, weebali. Bayibuli ebayita ‘bamalayika ba Sitaani,’ oba badayimooni.
Ddala bamalayika bano ababi, oba badayimooni, bakkiririza mu Katonda?— Bayibuli egamba nti, ‘Badayimooni bakkiriza nti Katonda waali.’ (Yakobo 2:19) Naye mu kiseera kino bali mu kutya okw’amaanyi. Kiri bwe kityo kubanga bakimanyi nti Katonda ajja kubabonereza olw’ebintu ebibi bye baakola. Biki bye baakola?—
Bayibuli egamba nti bamalayika abo baaleka ebifo byabwe mu ggulu ne bajja mu nsi babeere ng’abantu. Kino baakikola kubanga baali baagala okwegatta n’abakazi abalabika obulungi ku nsi. (Olubereberye 6:1, 2; Yuda 6) Kiki ky’omanyi ku kwegatta?—
Okwegatta kubaawo omusajja n’omukazi bwe beebaka awamu mu ngeri ey’enjawulo. Oluvannyuma, omwana atandika okukulira mu lubuto lwa maama we. Naye kiba kikyamu bamalayika okwegatta. Katonda ayagala omusajja n’omukazi abafumbo bokka be baba beegatta. Mu ngeri eyo omwana bw’azaalibwa, omwami n’omukyala baba basobola okumulabirira.
Bamalayika bwe beeyambaza emibiri gy’abantu ne beegatta n’abakazi ku nsi, abaana be baazaala baakula ne bafuuka bawagguufu. Baali bakambwe nnyo era baayisanga bubi nnyo bantu. N’olwekyo Katonda yaleeta amataba ag’amaanyi ne gazikiriza abantu abo abawagguufu n’abantu bonna ababi. Naye yali alagidde Nuuwa okuzimba eryato okusobola okuwonyaawo abantu abatonotono abaali bakola ebirungi. Omuyigiriza omukulu yagamba nti kikulu nnyo okujjukira ebyaliwo ku Mataba.
Amataba bwe gajja, omanyi ekyatuuka ku bamalayika ababi?— Baalekera awo okukozesa emibiri gye baali beeyambazizza, era ne baddayo mu ggulu. Naye baali tebakyasobola kubeera bamalayika ba Katonda, n’olwekyo, baafuuka bamalayika ba Sitaani, oba badayimooni. Naye kiki ekyatuuka ku baana baabwe abawagguufu?— Baafiira mu Mataba. Era n’abantu abalala abaali batagondera Katonda baafa.
Okuva mu kiseera ky’Amataba, Katonda taddangamu kukkiriza badayimooni kweyambaza mibiri gy’abantu. Naye wadde nga tetusobola kulaba badayimooni, weebali era bakyagezaako okuleetera abantu okukola ebintu ebibi ennyo. Baleese ebizibu bingi nnyo n’okusinga bwe kyali kibadde. Kiri bwe kityo kubanga baagobebwa mu ggulu ne basuulibwa wano ku nsi.
Omanyi ensonga lwaki tetusobola kulaba badayimooni?— Kubanga bo bantu ba mwoyo. Naye tuli bakakafu nti weebali. Bayibuli egamba nti Sitaani ‘abuzaabuza abantu mu nsi yonna,’ era ne badayimooni be bamuyambako.—Okubikkulirwa 12:9, 12.
Omulyolyomi ne badayimooni be naffe basobola okutubuzaabuza oba okutulimbalimba?— Kituufu, basobola singa tetwegendereza. Naye tetulina kutya. Omuyigiriza Omukulu yagamba nti: ‘Omulyolyomi tanninaako buyinza.’ Singa tunywerera ku Katonda, ajja kutukuuma Omulyolyomi ne badayimooni baleme kutubuzaabuza.
Kikulu okumanya ebintu ebibi badayimooni bye bajja okugezaako okutuleetera okukola. Ggwe olowooza otya? Bintu ki ebibi badayimooni bye baakola nga bazze ku nsi?— Ng’Amataba tegannaba kujja, beegatta n’abakazi, ekintu bamalayika kye baali batalina kukola. Leero, badayimooni kibasanyusa nnyo abantu bwe batagondera mateeka ga Katonda agakwata ku by’okwegatta. Ka nkubuuze, Baani bokka abasaanidde okwegatta?— Oli mutuufu, bafumbo bokka.
Leero abalenzi n’abawala abamu abakyali abato beegatta, naye ekyo kikyamu. Bayibuli eraga nti Katonda ye yakola ebitundu eby’ekyama eby’omusajja n’omukazi. Yakuwa yatonda ebitundu ebyo eby’omubiri olw’ekigendererwa eky’enjawulo era ng’abafumbo bokka be basaanidde okubikozesa mu kwegatta. Kisanyusa nnyo badayimooni abantu bwe bakola ebintu Yakuwa by’atakkiriza. Ng’ekyokulabirako, kisanyusa nnyo badayimooni omulenzi n’omuwala, buli omu bw’azannyisa ebitundu bya munne eby’ekyama. Tetwagala kusanyusa badayimooni, si bwe kiri?—
Waliwo ekintu ekirala badayimooni kye baagala naye nga Yakuwa akikyawa. Okimanyi?— Ebikolwa eby’obukambwe. (Zabbuli 11:5) Ebikolwa eby’obukambwe bizingiramu okulwana n’okulumya abalala. Kijjukire nti, n’abantu abawagguufu, abaali abaana ba badayimooni, ekyo kye baakolanga.
Badayimooni era baagala okutiisatiisa abantu. Oluusi beefuula abantu abaafa. Bayinza n’okugeegeenya amaloboozi g’abantu abaafa. Mu ngeri eno, badayimooni baleetera abantu bangi okukkiriza nti abafu balamu era nti basobola okwogera n’abantu abalamu. Yee, badayimooni baleetera abantu bangi okukkiririza mu mizimu.
N’olwekyo tulina okwegendereza ennyo Sitaani ne badayimooni be baleme okutubuzaabuza. Bayibuli egamba nti: ‘Sitaani ageezaako okwefuula malayika omulungi, era n’abaweereza be bakola kye kimu.’ (2 Abakkolinso 11:14, 15) Naye ekituufu kiri nti, badayimooni babi nnyo. Ka tulabe engeri gye bayinza okutuleetera okubeera nga bo.
Abantu bayigira wa ebikwata ku bikolwa eby’obukambwe, okwegatta okutasaana, n’ebyo ebikwata ku badayimooni n’emizimu?— Tebabiyigira ku programu za ttivi ezimu ne firimu, oba nga bagenze mu bibanda gye balagira firimu oba ku mikwano emibi ku ssomero? Okukola ebintu ebyo kituleetera kuba mikwano gya Katonda oba mikwano gy’Omulyolyomi ne badayimooni be? Olowooza otya?—
Olowooza ani ayagala tuwulirize era tulabe ebintu ebibi?— Yee, Sitaani ne badayimooni be. Kati olwo, ggwe nange kiki kye tulina okukola?— Tulina okusoma, okuwuliriza, n’okulaba ebintu ebirungi era ebisobola okutuyamba okuweereza Yakuwa. Omanyiiyo ebimu ku bintu ebirungi bye tusobola okukola?—
Bwe tukola ebintu ebirungi, kiba tekitwetaagisa kutya badayimooni. Yesu abasinga amaanyi, era bamutya. Lumu badayimooni baayogerera waggulu nga bagamba Yesu nti: “Wajja kutuzikiriza?” (Makko 1:24) Tetuube basanyufu nnyo ng’ekiseera kituuse Yesu okuzikiriza Sitaani ne badayimooni be?— Naye ng’ekiseera ekyo tekinnatuuka, bwe tunaaba n’enkolagana ennungi ne Yesu era ne Kitaawe ow’omu ggulu, Yesu ajja kutukuuma badayimooni baleme okutuleetera okukola ebintu ebibi.
Ka tusome ku ebyo bye tulina okukola, mu 1 Peetero 5:8, 9 ne Yakobo 4:7, 8.

robotstxt: allowed

filter: keep


text:
BUULIRA N’OBUNYIIKIVU
Engeri y’Okuyigiriza Omuntu nga Tukozesa Brocuwa Amawulire Amalungi
Soma ekibuuzo ekiri mu nnukuta enkwafu kisobozese gw’oyigiriza okussaayo omwoyo ku nsonga enkulu.
Soma akatundu akali wansi w’ekibuuzo.
Soma ebyawandiikibwa ebiriko ekigambo Soma era okozese ebibuuzo okuyamba gw’oyigiriza okulaba engeri ebyawandiikibwa ebyo gye biddamu ekibuuzo.
Bwe wabaawo akatundu akalala wansi w’ekibuuzo, goberera omutendera 2 ne 3. Bwe wabaawo vidiyo ku jw.org ekwatagana n’ensonga gye mwogerako, girage omuyizi.
Okukakasa nti gw’oyigiriza ategedde bulungi, musabe addemu ekibuuzo ekiri mu nnukuta enkwafu.


text:
Eby’Okukola ku Bifaananyi
Olunyiriri lwa Lutti
Ebirala Ebigwa mu Kkowe Lino
Ebibuuzo Ebikwata ku Nfaanana y’Ensi: Ebifo Yakobo bye Yatuukamu
Bifo ki Yakobo bye yatuukamu? Soma Bayibuli omanye engeri gy’oyinza okuddamu ekibuuzo ekyo, oluvannyuma owandiike eby’okuddamu ku mmaapu.
Olunyiriri lwa Musa
Ab’omu lunyiriri lwa Musa baali baweereza ba Yakuwa. Manya abamu ku bo.
Yogera Amannya ga Batabani ba Yakobo
Soma ebigambo ebiragiddwa wammanga, oluvannyuma owandiike erinnya lya mutabani wa Yakobo gw’olowooza okuba nti y’ayogerakwo.
EBY’OKWESOMESA


text:
ESSOMO 64
Danyeri Asuulibwa mu Kinnya ky’Empologoma
Kabaka omulala eyafuga Babulooni yali Daliyo Omumeedi. Daliyo yakiraba nti Danyeri yali musajja wa njawulo. Bwe kityo Daliyo yawa Danyeri obuyinza okukulira abakungu bonna ab’omu Babulooni. Abakungu abo baakwatirwa Danyeri obuggya era ne baagala okumutta. Olw’okuba baali bamanyi nti Danyeri asaba Yakuwa emirundi esatu buli lunaku, abakungu abo baagamba Daliyo nti: Ai Kabaka, wateekebwewo etteeka eriragira abantu bonna obutasaba katonda yenna oba muntu yenna okuggyako ggwe. Oyo yenna anaajeemera etteeka eryo alina okusuulibwa mu kinnya omuli empologoma.’ Kabaka Daliyo yasanyukira ekiteeso ekyo era n’ayisa etteeka eryo.
Amangu ddala nga Danyeri awulidde nti etteeka eryo lyali liyisiddwa, yagenda mu nnyumba ye, n’afukamira okumpi n’eddirisa eryali eriggule, n’asaba Yakuwa. Abakungu abo ab’obuggya baayingira mu nnyumba ye ne bamusanga ng’asaba. Baagenda eri Daliyo ne bamugamba nti: ‘Danyeri akujeemera. Asaba Katonda we emirundi esatu buli lunaku.’ Daliyo yali ayagala nnyo Danyeri era yali tayagala kumutta. Olunaku olwo lwonna yalumala ng’anoonya engeri gy’ayinza okuwonyaamu Danyeri. Kyokka tewali muntu n’omu, nga mw’otwalidde ne kabaka, eyali asobola okukyusa etteeka eryo. Daliyo yalina okulagira abasajja okusuula Danyeri mu kinnya omwali empologoma enkambwe.
Ekiro kyonna Daliyo yali mweraliikirivu era otulo twamubula. Ku makya ennyo Kabaka yagenda mangu ku kinnya ekyalimu empologoma n’akoowoola nti: ‘Danyeri, Katonda wo yasobodde okukuwonya?’
Danyeri yayanukula Kabaka Daliyo n’agamba nti: ‘Malayika wa Yakuwa yazibye emimwa gy’empologoma era tezinkozeeko kabi konna.’ Daliyo yasanyuka nnyo, era n’alagira baggye Danyeri mu kinnya. Danyeri yali tatuusiddwako kabi konna. Kabaka yalagira nti abasajja abaali bavunaanye Danyeri omusango, basuulibwe mu kinnya omwali empologoma. Abasajja abo bwe baasulibwa mu kinnya, empologoma zaabavumbagira ne zibalya bonna.
Daliyo yayisa ekiragiro n’agamba abantu be nti: ‘Buli muntu alina okutyanga Katonda wa Danyeri, kubanga yawonyezza Danyeri n’ataliibwa mpologoma.’
Okufaananako Danyeri, naawe osaba Yakuwa buli lunaku?
“Yakuwa amanyi okununula abo abamwemalirako n’abaggya mu kugezesebwa.”—2 Peetero 2:9


text:
BYA TOM GWEBAYANGA
Yali yakoma mu P.6 mu 1989. John Bosco Mutebe ow’emyaka 45, era ye ssentebe wa John Kyeeya - Bwaguusa LC1 mu ggombolola y’e Namwendwa Buyende, yafunye obubonero 26. Eng. 8, Math 7, SST 4 ne Science. 7.
Ebigezo yabituulidde ku Kyeeya mu kibiina baabaddemu abayizi 129. Mutebe, ng’era musomesa wa Katekisimu (catechist) ku Klezia ya St. John Chrizestom Ngandho mu disitulikiti y’e Buyende, Bukedde amusanze akuba matofaali afune fiizi z’okumuyingiza siniya agambye nti awatali kubuusabuusa, ebigezo ajja kubikuba oluku mu mutwe kuba yajja okusoma ng’amaliridde.
‘Obuwanguzi bundi mu ttaano kuba najja mmazeeko nga muwogo, n’ekirubirirwa ky’okufuuka omuntu omuyivu, nfune obukugu nkole emrimu mu byalo bikulakulane, “ Mutebe bw’awera.
Siniya ayagala kugisomera ku St Peter’s SS Namwendwa ery’essudde kiromita nga ssatu okusobola okukwataganya emisomo, emirimu gya LC n’okulabirira amaka. Ebigezo yabikola ne muwala we, Elizabesi Nambi, 13, eyasomera ku Proud Times PS eririnaanye kitaawe mwe yasomera.
Muwala we omulala, Florence Kyokaali15 , agenda mu S3 ku St. Peter’s SS Namwendwa era Mutebe yagambye nti bw’alimala S4 agenda kusoma byabulimi omuli okulima, sayansi w’ettaka, okugema n’okujanjaba ebisolo n’ebinnyonyi, kuba bino bwe bugagga abantu abawansi bwe balina, obwetaaga babeere n’omukugu abitegeera abayambenga.
Mutebe yafuuka ‘sereebbu’ omwaka oguwedde era kati buli w’ayita abantu bamuwerekera. Obwassentebe y’akabumalako emyaka17 era ayagala ekisanja ekirala.
Eky’amukaka okuddayo asome gye mikisa egy’amuyitangako olw’obutaba na biwandiiko bya maanyi, olwo abaana b’asinga obukulu ab’asomye nebamuyisaamu amaaso. .
Okusinzira ku mukulu w’essomero, Sam Caleb Opio, Mutebe lwe yeewandiisa b’amulowoleza nti azze okulambula essomero nga ssentebe nga ky’ababuukako bwe yakawangamula nti azze kusoma.


text:
Olwali
gwebasaze obubi enviiri agenze ku poliisi
Ali Mivule
June 29th, 2015
Omukyala gwebasaze obubi enviiri ensonga zitutte ku poliisi Omukyala ono ow’enzaalwa ya Bungereza akubidde poliisi ng’agyebuzaako oba asobola okutwala ensonga eno mu kkooti Omukyala ono era ategeezeza poliisi nti agaanye okusasula kale nga ssinga nanyini saluuni abaloopera tebebuuza lwaki tasasudde
Abakazi mu Japan bagezze amabeere
Ali Mivule
June 26th, 2015
Mu ggwanga lya Japan , abakyala bongedde okugejja amabeere n’obuleega obutono teri agula Abatunda obuleega bagamba nti ennaku zino obuleega bwebasuubula bubadibako yadde nga luli obutono bwebubadde butunda Aba japan beebabadde basinza obuleega obutono .
Watermelon azaabya na bisambi
Ali Mivule
June 25th, 2015
Waliwo omukyala afuuse akyelorerwa lwakwaasa Watermelon ng’akozesa ebisambi bye Omukyala ono Watermelon agissa wakati w’ebisambi olwo n’akozesa amaanyi melon n’eyabikamu Taliiko kipimo ng’ennene n’entono ezaabya kyeekimu
Afuse w’atudde
Ali Mivule
June 23rd, 2015
Abantu bangi banyumirwa byebakola nga wakiri emmere ebayitako Kakati yye omusajja abadde ku kyuuma kya zzaala nga tayagala kuyimuka asazeewo kufuka w’atudde Ababadde mu kifo balabye bukulukuta era okugobereza amaaso ng’omusajja ono empale ye yenna etobye
Omugoba w’enyonyia kata agikube ekigwo
Ali Mivule
June 22nd, 2015
Ng’abantu basimbula okutandika olugendo basooka kwekebera kulaba oba balina buli kyebetaaga Kakati omugoba w’enyonyi abadde yakasimbula n’alengera omuntu alina amagulu ana, kati enyonyi egikube ekigwo bw’atandise okukankana Wakati mu kwetegereza Muntu kika ki ono, bakizudde nti kkapa ebadde yalinnye enyonyi
Adduse buswa okuyita mu supamaketi
Ali Mivule
June 22nd, 2015
Waliwo omusajja eyeyambudde engoye neyeyiira amata olwo n’ayita mu supamaketi ekikumi nga yenna ajjolobadde Ono adduse awogganira waggulu nti omuliro gukutte. Akatambi kano akatwatiddwa mu Bungereza nga kalaga omusajja ono mu kikolwa katunda nga keeki eyokya ku yintaneeti
Ayoya ssabbuuni
Ali Mivule
June 16th, 2015
Abakyala bayoya ebintu bingi nga bali mbuto nga n’ebimu byewunyisa Kati mu Bungereza, waliwo omukyala ali olubuto nga yye ayoya ssabbuuni Jess Gayford ow’emyaka 26 yatandikira ku kulya ssabuuni w’ebitole n’awoomerwa era okuva olwo tadda nga mabega .
Kkapa ebafuukidde ekyetere
Ali Mivule
June 8th, 2015
Mu kibuga Stamford, waliwo abafumbo abaddukidde ku poliisi nebawaaba kkapa yaabwe lwakubalemesa kuyingira mu nyumba Okusinziira ku sitatimenti gyebakoledde ku poliis, kkapa eno eyimiridde mu mulyango nga buli lwebagezaako okuyingira ng’ezimba n’efuuwa Omusajja agambye nti mu kugezaako okugiyitako, emukwagudde ku kugulu n’emuluma nga y’ensonga lwaki […]
Owagganye mu kaboozi asibiddwa
Ali Mivule
June 2nd, 2015
Mu kibuga Birmingham, waliwo omukyala aggaliddwa lwakunyumirwa kaboozi n’awogganira na neyiba Gemma Wale ow’emyaka , 23 awereddwa ekibonerezo kya wiiki bbiri mu kkomera lwakuwogganira balala Omukyala ono awuliddwa ng’awoggana okusukka mu dakiika 10 olwo nebayita poliisi emuyodde
enjaga mu bimuli
Ali Mivule
May 29th, 2015
Abaddukanya ekibuga ekimanyiddwa nga Kazakh batandise okunonyereza ku njaga ebadde erimibwa mu bimuli by’ekibuga Abatuuze beebalabye ng’ebimuli bijimuse nga bijjuddemu njaga ng’ebadde ewunya n’okuwunya ku nguudo Abaddukanya ekibuga kino bagamba nti bagala akuzuula oba enjaga eno yalimwa mu butanwa oba mu bugenderevu


text:
KYENGERA PARISH DAY
OBUBAKA OKUVA EWA BWANAMUKULU
Abantu ba Katonda mwenna abassa ekimu mu kibiina ky'abakkiriza nti mu Yezu Katonda yafuuka omuntu nga ffe bw'atyo natugatta netubeera baana be ab'enda emu. Ekitufuula ekibiina ky'abakkiriza abakugaana bulijjo okutendereza Katonda bwetutyo ne tubeera Klezia wa Kristu e Kyengera. Awo nno mbalamusa mu kiramuso kya Paulo nti “ Eneema ya Mukama waffe Yezu, okwagala kwa Katonda wamu ne Mwoyo Mutuukirivu bibeere nammwe mwenna.
Ffe ng’ekimu ku bitundu by’ekibiina ebikola Klezia wa Kristu ow’Essaza lye Kampala tukuza olunaku lwaffe ng'abakristu b'e Kyengera. Twebaza Omukama atusobozezza era bulijjo ali naffe mu kukola byonna ebisobosezza Parish yaffe obutaddirira mu nkulakulana. Twebaza Omukama okutuwa Abakristu abeewayo okukuza Parish yaffe anti tewali lunaku luyitawo nga tolabye nkiiko zikolebwa era nga zonna zigenderera kukulakulanya Parish yaffe. Ddala tuli baana ba nd’emu era ffenna tussa kimu. Kino kirabikira nti kumpi buli mwaka waliwo ekipya ekikolebwa.
Omwaka guno tuli mu kumaliriza ekikomera Parish yaffe ewone okulumbibwa ababbi. Tusuubira mu November w’omwaka guno okutandika okuzimba essomero eppya erya primary. Abaana baffe nabo basomere mu ssomero ery’omulembe. Bannange mbebaza omutima ogwo ogwagala Parish yaffe era naffe Abasaserdooti ne mu twanguyiza okubaweereza obulungi. Mwebale era nsaba Omukama amaka gammwe agajjuze essanyu n'eddembe.
Ate mu linnya lya bannange bwetukola omulimu ogw’okubaweereza mbebaza nnyo okutwagala, okutulabirira obulungi. era sirowooza nti waliwo n’omu ku ffe gwemujjuza. Naffe tubasuubiza okwongera okubaweereza n'amaanyi gonna. Mmaliriza nga mbagamba nti eddembe lya Mukama waffe Yezu Kristu okwagala kwa Katonda n’okussa ekimu okwa Mwoyo Mutukirivu, bisigale nammwe mwenna. Mbagaliza olunaku olulungi.
Omuweereza wammwe Msgr. Lawrence Kanyike
Mukulu w’Ekifo
PHOTOS FROM FR. JOSEPH SSERUGGA
GOLDEN JUBILEE OF EVANGELISATION
News
Upcoming EventsNo events found
Saint Mary's Cathedral Rubaga, commonly referred to as Rubaga Cathedral, is the parent cathedral of the Roman Catholic Archdiocese of Kampala, the oldest Roman Catholic diocese in Uganda. In 1914 the missionaries began constructing a modern cathedral at Lubaga (Rubaga). Construction was completed in 1924 and St. Mary's Cathedral Rubaga was consecrated on 31 December 1925.